આજે તો રિમોટ કંટ્રોલથી હલન-ચલન કરી શકે તેવા રાવણ અને બોલતો, ખડખડાટ હસતો રાવણ બનાવાય છે. તેની આંખો પણ ચારેબાજુ ફરતી હોય તેવો આકર્ષક રાવણ ખૂબ જ સુંદર લાગે છે. રાવણના પૂતળાને ખુલ્લા મેદાનમાં ગોઠવી, તેનાં વિવિધ અંગો જોડીને તેને તાર બાંધીને ઊભો રાખવામાં આવે છે. તેનો ીફિટિંગનો ચાર્જ ૫૦૦ રૂપિયા જેવા થાય છે. ગ્રાહક માગે તેવા ફટાકડા મૂકી દેવામાં આવે છે. એક રાવણ માટે છ થી સાત કારીગરો ત્રણ દિવસમાં પૂતળું તૈયાર કરી દે છે અને તેઓ રાવણને પૂજે છે. તેથી રાવણના પૂતળાને જ્યારે સળગાવે છે ત્યારે તે બનાવનાર દૂર જતાં રહે છે ેઅને સળગતો જોતા પણ નથી, કારણ કે તેમની કળાને આમ સળગતી જોઈ શકતા નથી અને શ્રદ્ધાથી તેમને પૂજે છે.